**Maria Annette Tanderø Berglyd** (fødd 30. november 1999) er ein norsk skodespelar.

Barndom og ungdomsår
--------------------

Maria Annette Tanderø vart fødd i Oslo 30. november 1999. Ho er oppvaksen på Kampen i Oslo og var aktiv i Kampen barneteater. Barne og ungdomsteater har vore ein viktig og stor del av oppveksten hennar.

I 2010 deltok Kampen barneteater på Rampelysfestivalen på Black Box. Rampelysfestivalen det største barne- og ungdomsfestivalen i Noreg. Kampen barneteater spelte i det høvet førestillinga *Den triste kongen* skriven av Ingunn Andreassen. I publikum var blant anna kronprins Haakon og borna hans.

Karriere
--------

Den første rolla hennar på fjernsyn var som blånisse i 2008 på innspelinga til *Julenatt i Blåfjell*. Tidlegare hadde ho spelt i reklamefilm og barneteater. Den første profesjonelle skodespelarjobben hennar var i 2005 i ein reklamefilm for Nugatti Max. Ho har røynsle frå skulerevy og opptredde på den årlege Revykavalkaden på Chateau Neuf i 2016 med ein parodiversjon av songen «Tomorrow» frå (*Annie*).

Ho fekk den første store rolla si i 2010, då ho spelte Anne i *Jørgen + Anne = sant* regissert av Anne Sewitsky. I 2012 vart ho nominert til Kanonprisen (Trondheim Internasjonale Filmfestival) for beste kvinnelege hovudrolle for rolla si i same film. I 2013 hadde spelefilmen *Gåten Ragnarok* premiere, der ho spelte tenåringsdottera Ragnhild saman med Pål Sverre Valheim Hagen. I 2014 var dei begge med på innspelinga til den nederlandske filmen *Beyond Sleep* (2016), der dei norske skodespelarane Anders Baasmo Christiansen og Thorbjørn Harr òg stod på rollelista.

Ho spelte Ulla Østgaard i NRK-serien *Atlantic Crossing* saman med Tobias Santelmann og Sofia Helin. Serien gjekk på NRK hausten 2020.

I seinare tid vart ho ein del av K1 Film og teater frå ca. 2017 og til gruppa vart avslutta i 2019 grunna nye budsjetteringar. Gruppa vart leidd av Gerd Brox og Irena Prskalo. Ungdomsgruppa deltok med *Hyener* på DUS i 2017. På eiga scene på Aktivitetshuset K1 spelte dei førestillinga *Greven Pompidillipromp og Prinsesse Asian Glow* ny dramatikk skriven av Gerd Brox. Førestillinga var open for alle borna som budde på Tøyen og områda rundt å koma å sjå på. 

I nyare tid er ho å sjå på VegaScene med oppsetjingar i regi av Vega Ung Teater. På haustpartiet av 2020 spelte dei Rolf Kristian Larsens Eggs'n'bakey, med musikk basert på songane til Sondre Justad.

I tillegg til å jobba som skodespelar har kortfilmane hennar motteke diverse nominasjonar. *I am a little anxious today* (2020) vart nominert til Amandusfestivalen i kategorien Amandus UNG og *Tenkte på noko* (2019) vart nominert til Grønnskjerm i september 2019.

Maria Annette T. Berglyd på Hamburg filmfestival i 2011.
Ho har skrive sceneteksta *Hvordan hjelpe Diana*, som vart nominert til DUS sin scenetekst-konkurranse og ho vart 1 av 6 finalistar.

Filmografi og TV
----------------

| Namn | År | Filmrolle | Merknader |
| --- | --- | --- | --- |
| Jørgen+Anne=Sant | 2011 | Anne |  |
| Gåten Ragnarok | 2013 | Ragnhild |  |
| Beyond Sleep | 2016 | Inger-Marie | Nederlandsk |
| Atlantic Crossing | 2020 | Ulla Østgaard | TV-serie |

Prisar og nominasjonar
----------------------

| År | Pristittel | Kategori | Film |
| --- | --- | --- | --- |
| 2012 | Kanonprisen 2011, Kosmorama | Beste kvinnelege hovudrolle | Jørgen + Anne = sant |

Kjelder
-------

1. ↑  «Kampen Historielag » Kampen Barneteater og Onsumslaget» (på norsk). Henta 23. oktober 2020.
2. ↑  «Rampelysfestivalen | Oslo teatersenter». Henta 8. juli 2021.
3. ↑  «Dramateket - Den triste kongen». Henta 8. juli 2021.
4. ↑  «Rampelysfestivalen» (på norsk). Henta 8. juli 2021.
5. ↑  «Maria Annette Tanderø Berglyd». Henta 23. oktober 2020.
6. ↑  Aftenposten
7. ↑  SINGSAAS, FRODE (19. mars 2012). «Nominasjonsdryss til «Hodejegerne»» (på norsk bokmål). Arkivert frå originalen 26. oktober 2020. Henta 23. oktober 2020.
8. ↑  Aschat, Reinout Scholten van (11. februar 2016). «Beyond Sleep». FilmCamp, KeyFilm, Nordisk Film. Henta 23. oktober 2020.
9. ↑  «Log into Facebook» (på engelsk). Henta 8. juli 2021.
10. ↑  «Hyener på Dramatikkens hus, 26.03.2017» (på engelsk). Henta 8. juli 2021.
11. ↑  «Log into Facebook» (på engelsk). Henta 8. juli 2021.
12. ↑  «I'm a little anxious today» (på engelsk). Henta 23. oktober 2020.
13. ↑  «Grønnskjerm» (på norsk bokmål). Henta 23. oktober 2020.
14. ↑  «Kosmorama, Trondheim Internasjonale Filmfestival (2012)». Henta 24. oktober 2020.

* *Denne artikkelen bygger på «Maria Annette Tanderø Berglyd» frå Wikipedia på bokmål, den 17. november 2021.*

Bakgrunnsstoff
--------------

* Maria Annette Tanderø Berglyd ved The Internet Movie Database (IMDb)

|  |  |
| --- | --- |
| Autoritetsdata | 
* BIBSYS
* VIAF
* GND
* ISNI

 |